Ved det samme universitetet studerer den funksjonshemmede studentaktivisten Stokely Jones. En dag sklir og faller han i en regnskur, og Peter og noen andre gutter ler rått av opptrinnet. Etterpå skammer Peter seg dypt. Ikke lenge etter blir Jones anklaget for å ha spraymalt ordene «Fuck Johnson!» (omtrentlig oversettelse: «Til helvete med (president Lyndon B.) Johnson!») på en vegg. Husfar for studentboligen bygger anklagen på at det også var malt et fredssymbol på veggen, og at Jones er kjent som fredsaktivist. Både Riley og andre studenter protesterer mot beskyldningene; de viser til at også de har brukt det samme symbolet i flere sammenhenger. Anklagen mot Jones blir derfor frafalt.